Diari Oficial de la Generalitat Valenciana


Sumari del DOGV 8583, del 03-07-2019 (2019/6628)

RESOLUCIÓ de 20 de juny de 2019, de la Direcció General d'Universitat, Investigació i Ciència, per la qual es complementa l'import de les beques salari lligades a la renda per a la realització d'estudis universitaris en el curs acadèmic 2018-2019 en les universitats públiques de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8583

Data del DOGV
:   03-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6628


Data del document
:   20-06-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 20 de juny de 2019, de la Direcció General d'Universitat, Investigació i Ciència, per la qual es complementa l'import de les beques salari lligades a la renda per a la realització d'estudis universitaris en el curs acadèmic 2018-2019 en les universitats públiques de la Comunitat Valenciana. [2019/6628]  
Per mitjà de l'Ordre 22/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques salari lligades a la renda en les universitats públiques de la Comunitat Valenciana (DOGV 7805, 14.06.2016).  
Mitjançant la Resolució de 31 de juliol de 2018, de la Conselleria d'Educació, Investigació, Cultura i Esport es convoquen les beques salari lligades a la renda per a la realització d'estudis universitaris durant el curs acadèmic 2018-2019 en les universitats públiques de la Comunitat Valenciana.  
L'apartat segon (condicions de concessió i quantia de la beca) de la Resolució de 31 de juliol de 2018, ja esmentada, estableix:  
«1. La beca consistirà en una beca salari l'import màxim de la qual per beneficiari no serà superior a 6.000 euros.  
2. La subvenció tindrà caràcter plurianual pel fet d'estar condicionada a la resolució de concessió de les beques de caràcter general que, per a cada curs acadèmic, convoca el ministeri competent en matèria d'educació en la part referent a la beca de quantia fixa lligada a la renda, d'acord amb el que es disposa en el punt 3 d'aquesta part resolutiva.  
Tot això d'acord amb el que s'estableix en l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
3. Per als alumnes beneficiaris de les beques de quantia fixa lligada a la renda que cada curs acadèmic convoca el ministeri competent en matèria d'educació i que, al seu torn, siguen beneficiaris de la beca lligada a la renda regulada en aquesta convocatòria per a un mateix curs acadèmic, l'import de l'ajuda serà d'una quantia que complete l'assignat en la beca de quantia fixa lligada a la renda del ministeri, fins a arribar a l'import màxim de 6.000 euros.»  
D'altra banda, la part resolutiva tercera (finançament) de l'esmentada resolució disposa:  
«Aquesta convocatòria té caràcter plurianual, i per a la concessió d'aquestes beques es destinarà un import total màxim de 96.698.718 d'euros (catorze milions d'euros), amb càrrec a l'aplicació pressupostària 05.95.38.063.62.6, línia de subvenció S1313000, Beques alumnat ensenyaments universitaris i estudis superiors, del programa pressupostari 422.60, Universitat i estudis superiors, i per als anys 2018 i 2019, amb la següent distribució per anualitats: 23.347.409 d'euros (onze milions d'euros) per a l'exercici pressupostari 2018, i 3.000.000 d'euros (tres milions d'euros) per a l'exercici 2019.»  
La Resolució de 28 de desembre de 2018, de la Direcció General d'Universitat, Investigació i Ciència, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2018-2019 en les universitats públiques de la Comunitat Valenciana, en la part resolutiva primera, concedeix la beca salari als alumnes relacionats en els següents annexos:  
- Annex I-A: alumnes de tercer curs.  
- Annex I-B: alumnes de segon curs.  
- Annex I-C: alumnes que han iniciat estudis en el curs 2018-2019.  
D'acord amb el que s'estableix en la part resolutiva díhuit.b de la Resolució de 31 de juliol de 2018, per als alumnes beneficiaris de la beca salari recollits en els annexos I-A, I-B i I-C i, al seu torn, sol·licitants de la beca que cada curs acadèmic convoca el ministeri competent en matèria d'educació, l'import de la subvenció corresponent a l'anualitat 2019 es lliurarà quan es publique en la pàgina web del ministeri la resolució de concessió de les beques convocades per la Resolució de 6 d'agost de 2018, de la Secretaria d'Estat d'Educació i Formació Professional, per la qual es convoquen beques de caràcter general per al curs 2018-2019, per a estudiants que cursen estudis postobligatoris.  
Amb data 6 de maig de 2019, es va publicar en el web del Ministeri d'Educació i Formació Professional, la Resolució de 25 d'abril de 2019, del secretari d'estat d'Educació i Formació Professional, per la qual es concedeixen i es deneguen les beques de caràcter general en el curs acadèmic 2018-2019.  
La comissió de selecció establida en l'article 20 de l'Ordre 22/2016, elabora un llistat amb els alumnes que figuren en els annexos I-A, I-B i I-C de la Resolució de 28 de desembre de 2018 i no són beneficiaris de la beca de quantia fixa lligada a la renda, en virtut de la Resolució de 25 d'abril de 2019, del secretari d'estat d'Educació i Formació Professional, i que, d'acord amb el que es preveu en la part resolutiva segona, punt 3, de la Resolució de 31 de juliol de 2018, han de ser beneficiaris d'un import de 1.600 euros, complementari al rebut per la Resolució de 28 de desembre de 2018, la quantia de la qual pujava a 4.400 euros, de manera que arribe a la quantia màxima de 6.000 euros establida en la convocatòria.  
Així mateix, la comissió inclou en el llistat indicat anteriorment determinats alumnes relacionats en l'annex II (relació de sol·licituds denegades) de la Resolució de 28 de desembre de 2018, als quals se'ls ha estimat el seu recurs de reposició interposat contra aquesta resolució i, al seu torn, no són beneficiaris de la beca de quantia fixa lligada a la renda, tal com estableix la Resolució 25 d'abril de 2019, del secretari d'estat d'Educació i Formació Professional. Per aquest motiu, aquests alumnes han de ser complementats amb la quantia addicional de 1.600 euros, fins a arribar a la quantia màxima de 6.000 euros.  
La Subdirecció General d'Universitat, Investigació i Ciència, com a òrgan instructor del procediment, eleva aquesta proposta de resolució a la directora general d'Universitat, Investigació i Ciència perquè la signe, per la qual cosa, per delegació del conseller d'Educació, Investigació, Cultura i Esport establida en l'article 22 de l'Ordre 22/2016 i en la part resolutiva dèsset de la Resolució de 31 de juliol de 2018, esmentades anteriorment, resolc:  
  
Primer  
Concedir als alumnes relacionats en l'annex un import addicional de 1.600 euros, de manera que arribe a la quantia màxima de 6.000 euros determinada en la part resolutiva segona de la Resolució de 31 de juliol de 2018, de la Conselleria d'Educació Investigació, Cultura i Esport, sense superar l'import global màxim de 3.000.000 d'euros (tres milions d'euros) previstos per a l'exercici pressupostari 2019, amb càrrec a l'aplicació pressupostària 80.70.27.499.42.5, línia de subvenció S1313, Beques alumnat ensenyaments universitaris i estudis superiors.  
  
  
Segon  
Lliurar a cada universitat pública de la Comunitat Valenciana l'import de la beca dels alumnes relacionats en l'annex, en les quanties següents:  
  
Universitat de València-Estudi General 494.400,00 -  
Universitat Politècnica de València 155.200,00 -  
Universitat d'Alacant 288.000,00 -  
Universitat Jaume I de Castelló 121.600,00 -  
Universitat Miguel Hernández d'Elx 145.600,00 -  
 -------------------  
TOTAL 1.204.800,00 -  
  
  
Tercer  
La relació dels alumnes beneficiaris relacionats en l'annex es publicarà en la pàgina web de la Conselleria d'Educació, Investigació, Cultura i Esport, que s'indica a continuació:  
http://www.ceice.gva.es/va/web/universidad/ayudas-y-becas  
  
Quart  
Ordenar la publicació de la resolució en el Diari Oficial de la Generalitat Valenciana.  
  
Cinqué  
Aquesta resolució produirà efectes des del moment de la signatura.  
  
Contra aquesta resolució, que posa fi a la via administrativa, s'hi podrà interposar un recurs potestatiu de reposició davant del conseller d'Educació, Investigació, Cultura i Esport en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar-hi directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 20 de juny de 2019.- La directora general d'Universitat, Investigació i Ciència: Josefina Bueno Alonso.